
Latvijas Republika

Valmieras NOVADA pašvaldībaS IEPIRKUMA KOMISIJA
Nodokļu maksātāja reģistrācijas kods 90000043403, Lāčplēša iela 2, Valmiera, Valmieras novads, LV-4201

Tālrunis 64210686, e-pasts: iepirkumi@valmierasnovads.lv, www.valmierasnovads.lv

	Konkursa/Iepirkuma dalībnieki



Datums skatāms laika zīmogā. Nr.3.1.1/26/248
Skaidrojums pretendentiem par atklātu konkursu VNP 2026/084AK

Valmieras novada pašvaldības Iepirkuma komisija (turpmāk – Komisija) 28.07.2026. un 31.07.2026. Elektronisko iepirkumu sistēmas e-konkursu apakšsistēmā ir saņēmusi ieinteresētā piegādātāja jautājumus par atklātu konkursu VNP 2026/084AK “Ielu apgaismojuma tīklu Valmierā un Valmiermuižā uzturēšana” (turpmāk – Konkurss).


Komisija sniedz atbildes uz saņemtajiem jautājumiem:


1. jautājums:

Ekvivalentas produkcijas atbilstības vērtēšanas kritēriji

Atsauce: Nolikuma 2.1.5. apakšpunkts; Nolikuma 1. pielikuma “Tehniskā specifikācija” 1. un 2. iepirkuma daļas sadaļu “DARBA UZDEVUMA 2. DAĻA (darba uzdevuma mainīgā daļa)” darbu apjomu pozīcijas, kurās norādīta konkrēta ražotāja produkcija vai konkrēts produkta modelis.

Nolikuma 2.1.5. apakšpunkts paredz pretendenta pienākumu pierādīt piedāvātās ekvivalentās produkcijas atbilstību Pasūtītāja prasībām. Tomēr atsevišķās darbu apjomu pozīcijās ir norādīta konkrēta ražotāja produkcija vai produkta modelis, nenorādot visus būtiskos tehniskos un funkcionālos parametrus, pēc kuriem vērtējama piedāvātā ekvivalenta atbilstība.

Lūdzam precizēt:

1. pēc kādiem būtiskajiem tehniskajiem un funkcionālajiem parametriem tiks vērtēta piedāvātās ekvivalentās produkcijas atbilstība tajās darbu apjomu pozīcijās, kurās norādīta konkrēta ražotāja produkcija vai produkta modelis, bet nav norādīti visi ekvivalences izvērtēšanai nepieciešamie parametri.

Atbilde:

Paskaidrojam, ka saskaņā ar Konkursa nolikuma 2.1.5. apakšpunktu par ekvivalentu elektromateriālu tiks uzskatīts tāds materiāls vai iekārta, kas pilnībā atbilst visām tehniskajām specifikācijām, parametriem un kvalitātes prasībām, kas noteiktas darbu apjomu pozīcijās, kurās norādīta konkrēta ražotāja produkcija vai produkta modelis. Galvenie kritēriji ekvivalences noteikšanai: tehniskie parametri, fiziskie izmēri un montāža, aizsardzības klases, drošība un sertifikācija, funkcionalitāte.
2. jautājums:

Spuldžu un LED gaismas avotu prasības

Atsauce: Nolikuma 1. pielikuma “Tehniskā specifikācija”:

-  1. iepirkuma daļas sadaļas “DARBA UZDEVUMA 2. DAĻA (darba uzdevuma mainīgā daļa)” pozīcija “Spuldze LUM/18W/840(830) G24q-2 PL-C 2P”;

-  2. iepirkuma daļas sadaļas “DARBA UZDEVUMA 2. DAĻA (darba uzdevuma mainīgā daļa)” pozīcijas “LED spuldzes STREET HPS 220 w, E40 nomaiņa (ieskaitot spuldzi)” un “LED spuldzes STREET HPS 137 w, E40 nomaiņa (ieskaitot spuldzi)”.

Minēto pozīciju apzīmējumi neļauj viennozīmīgi identificēt paredzēto gaismas avota tehnisko izpildījumu un tā savietojamību ar esošo gaismekli un palaišanas aparatūru.

Lūdzam precizēt:

1. vai pozīcijā “Spuldze LUM/18W/840(830) G24q-2 PL-C 2P” paredzēta 18 W PL-C spuldze ar četru kontaktu cokolu G24q-2 vai divu kontaktu cokolu G24d-2, kā arī vai paredzētais gaismas krāsas kods ir 830 vai 840;
2. lūdzam norādīt pozīcijās “LED spuldzes STREET HPS 220 w, E40 nomaiņa (ieskaitot spuldzi)” un “LED spuldzes STREET HPS 137 w, E40 nomaiņa (ieskaitot spuldzi)” paredzēto LED gaismas avotu precīzu modeli vai minimālos tehniskos parametrus, tostarp faktisko patērēto jaudu, aizvietojamā HPS gaismas avota jaudas klasi, gaismas plūsmu, gaismas krāsas temperatūru, gabarītus un paredzēto pieslēguma veidu;

3. vai minētajās pozīcijās paredzētajiem LED gaismas avotiem jābūt izmantojamiem ar esošo palaišanas aparatūru vai arī pieļaujama tās atvienošana vai pārbūve, un, ja šādi darbi ir pieļaujami vai nepieciešami, vai tie un nepieciešamie pieslēguma elementi jāiekļauj attiecīgās darbu apjomu pozīcijas vienības cenā.
Atbilde:

Paskaidrojam, ka Konkursa nolikuma 1. pielikuma “Tehniskā specifikācija” 1. iepirkuma daļas sadaļas “DARBA UZDEVUMA 2. DAĻA (darba uzdevuma mainīgā daļa)” pozīcijā “Spuldze LUM/18W/840(830) G24q-2 PL-C 2P” ir norādīts konkrēts četru kontaktu cokols G24q-2. Krāsas kods jāpiedāvā gan  840, gan 830.

Konkursa nolikuma 1. pielikuma “Tehniskā specifikācija” 2. iepirkuma daļas sadaļas “DARBA UZDEVUMA 2. DAĻA (darba uzdevuma mainīgā daļa)” pozīcijā “LED spuldzes STREET HPS 220 w, E40 nomaiņa (ieskaitot spuldzi)” un “LED spuldzes STREET HPS 137 w, E40 nomaiņa (ieskaitot spuldzi)” nav paredzēta HPS spuldzes nomaiņa pret LED spuldzēm.

3. jautājums:

Gaismekļu, armatūru un gājēju pārejas komplekta konfigurācija

Atsauce: Nolikuma 1. pielikuma “Tehniskā specifikācija” 1. iepirkuma daļas sadaļas “DARBA UZDEVUMA 2. DAĻA (darba uzdevuma mainīgā daļa)” pozīcijas par:

- SGS 70 W un 150 W armatūrām;

- DASAR 260, SIMES S.8860, Lmpe/Bulb 18x LED, PERLA un Urban EPS 300 parka gaismekļiem;

- TECE01, LED Schreder izylum 2, LED Vizulo un Indal LUMA Mini gaismekļiem;

- gājēju pārejas balstu ar atstarotājiem ZEBRA un NEOS2 gaismekli.

Atsevišķās darbu apjomu pozīcijās ir norādīts tikai gaismekļa ražotājs, modelis vai jauda, bet nav norādīts konkrēts gaismekļa modelis un tehniskā konfigurācija, kas nepieciešama cenu piedāvājuma sagatavošanai un ekvivalentas produkcijas izvērtēšanai. Piemēram, pozīcijā “LED Vizulo 68W gaismekļa montāža, ieskaitot armatūras izmaksas” nav norādīta gaismas plūsma, gaismas krāsas temperatūra, optika, korpusa krāsa, aizsardzības pakāpe un montāžas izpildījums. Tāpat nav pilnībā noteiktas gaismekļu vadības, dimmēšanas un komplektācijas prasība.

Lūdzam precizēt:

1. attiecīgajām darbu apjomu pozīcijām, kurās nav norādīta pilna gaismekļa tehniskā konfigurācija, tostarp pozīcijām “TECE01 107W IP65 gaismekļa montāža, ieskaitot armatūras izmaksas”, “LED Schreder izylum 2 55W gaismekļa montāža, ieskaitot armatūras izmaksas” un “LED Vizulo 68W gaismekļa montāža, ieskaitot armatūras izmaksas”, lūdzam norādīt paredzētā gaismekļa precīzu modeli un konfigurāciju vai minimālās tehniskās prasības, pēc kurām sagatavojama attiecīgās pozīcijas vienības cena un vērtējama piedāvātā ekvivalenta atbilstība, tostarp vismaz nepieciešamo gaismas plūsmu, gaismas krāsas temperatūru, optikas vai gaismas sadalījuma veidu, korpusa krāsu, IP un IK aizsardzības pakāpi un montāžas izpildījumu; 

2. lūdzam norādīt pozīcijā “Gājēju pārejas balsts ar atstarotājiem ZEBRA, gaismeklis NEOS2 zebra LED 75 W/5145AS” izmantotās optikas 5145AS fotometrisko raksturojumu un paredzēto uzstādīšanas orientāciju, kas jānodrošina piedāvātajam ekvivalentam; 

3. kādas vadības un dimmēšanas prasības piemērojamas gaismekļiem, tostarp kāda LED draivera vadības saskarne, vadības protokols un dimmēšanas funkcionalitāte jānodrošina, kā arī 1. iepirkuma daļā — kur attiecināms — kādas prasības piemērojamas savietojamībai ar Citylight vadības sistēmu un PLC komunikāciju; vai gaismekļiem nepieciešama ārējas vadības, komunikācijas vai sensora ierīces pieslēgšanas saskarne un, ja nepieciešama, lūdzam norādīt piemērojamo saskarnes standartu, ligzdu skaitu un izvietojumu; 

4. ko attiecīgās darbu apjomu pozīcijas izpratnē ietver ZEBRA komplekts un kāda balsta, pamata, atstarotāju, stiprinājumu un gaismekļa konfigurācija tam paredzēta; 

5. ko attiecīgajās darbu apjomu pozīcijās ietver formulējums “gaismekļa komplekts”, tostarp vai komplektā ietilpst gaismeklis ar gaismas avotu vai LED moduli, draiveri un tā montāžai un pieslēgšanai nepieciešamajiem stiprinājuma, pārejas un savienojuma elementiem.

Atbilde:

Paskaidrojam, ka gaismekļu vadības un dimmēšanas prasības tiek kontrolētas caur pilsētas vadības kopējo sistēmu, katra gaismekļa prasības ir noteiktas individuāli no novietojuma pilsētā un parametri nosakāmi pie konkrētā gaismekļa maiņas vai uzstādīšanas. 

Pretendentam piedāvājumā jāparedz pilns materiālu un darbu komplekts, lai nomainītu vai uzstādītu jaunu apgaismojuma gaismekli.
4. jautājums:

Cinkotu apgaismojuma balstu augstuma un uzstādīšanas risinājums

Atsauce: Nolikuma 1. pielikuma “Tehniskā specifikācija”:

- 1. iepirkuma daļas sadaļas “DARBA UZDEVUMA 2. DAĻA (darba uzdevuma mainīgā daļa)” pozīcijas par 4,5 m, 8 m, 10 m un 12 m cinkotu balstu nomaiņu;

- 2. iepirkuma daļas sadaļas “DARBA UZDEVUMA 2. DAĻA (darba uzdevuma mainīgā daļa)” pozīcijas par 8 m, 10 m un 12 m cinkotu balstu nomaiņu.

Darbu apjomu pozīcijās norādīts balsta augstums un cinkots izpildījums, bet nav noteikts balsta uzstādīšanas un pamata risinājums, kas nepieciešams atbilstoša balsta izvēlei un vienības cenas aprēķināšanai.

Lūdzam precizēt:

1. vai norādītais balsta izmērs apzīmē augstumu virs zemes vai balsta kopējo garumu un vai paredzēti zemē ierokami vai uz pamata ar atloku uzstādāmi balsti;

2. vai paredzēta esošo pamatu vai enkurojuma sistēmu izmantošana; ja paredzēta jauna pamata vai enkurojuma izbūve, lūdzam precizēt, vai tā jāiekļauj attiecīgās darbu apjomu pozīcijas vienības cenā.
Atbilde:

Paskaidrojam, ka balstu augstums norādīts no zemes virsmas, balsti paredzēti uzstādīt uz betona pamata.

Pretendentam piedāvājumā komplektā ar balsta maiņu ir jāparedz arī betona pamata maiņa.
5. jautājums:

Kabeļu, kabeļu galu apdares un savienojošo uzmavu prasības

Atsauce: Nolikuma 1. pielikuma “Tehniskā specifikācija” 1. un 2. iepirkuma daļas sadaļas “DARBA UZDEVUMA 2. DAĻA (darba uzdevuma mainīgā daļa)” pozīcijas:

- “Kabeļa ieguldīšana, ieskaitot kabeli līdz 35 mm²”;

- “Kabeļu montāža galu apdare līdz 35 mm²”;

- “Sausā kabeļa savienojošās uzmavas montāža”;

- “Slapjā kabeļa savienojošās uzmavas”.
Darbu apjomu pozīcijā “Kabeļa ieguldīšana, ieskaitot kabeli līdz 35 mm²” nav norādīts paredzētais kabeļa veids un konfigurācija. Attiecīgi nav viennozīmīgi nosakāma arī kabeļu galu apdarei un savienojošajām uzmavām piemērojamā konfigurācija un attiecīgo pozīciju vienības cenas aprēķina pamats.

Lūdzam precizēt:

1. kāds kabeļa veids un konfigurācija izmantojama pozīcijas “Kabeļa ieguldīšana, ieskaitot kabeli līdz 35 mm²” vienības cenas aprēķinā;

2. vai viena pozīcijas vienības cena piemērojama visām paredzamajām kabeļu konfigurācijām līdz 35 mm² un kā tiks piemērota vienības cena, ja faktiskā kabeļa konfigurācija atšķirsies no piedāvājuma sagatavošanā izmantotās konfigurācijas;

kādām kabeļu konfigurācijām paredzētas pozīcijas “Kabeļu galu apdare līdz 35 mm²”, “Sausā kabeļa savienojošās uzmavas montāža” un “Slapjā kabeļa savienojošās uzmavas montāža”.
Atbilde:

Paskaidrojam, ka Konkursa nolikuma 1. pielikuma “Tehniskā specifikācija” 1. un 2. iepirkuma daļas sadaļas “DARBA UZDEVUMA 2. DAĻA (darba uzdevuma mainīgā daļa)” pozīcijā “Kabeļa ieguldīšana, ieskaitot kabeli līdz 35 mm²”, “Kabeļu galu apdare līdz 35 mm²”, “Sausā kabeļa savienojošās uzmavas montāža” un “Slapjā kabeļa savienojošās uzmavas montāža” paredzēts AXPK(AXMK) 4x35 mm² kabelis (vai ekvivalents). Sausā kabeļa savienojošās uzmavas paredzētas kabeļu Al 4x35 un Al 4x35 ar plastmasas izolāciju savienošanai. Slapjā kabeļa savienojošās uzmavas paredzētas kabeļu Al 4x35 ar plastmasas izolāciju un Al 4x35 ar eļļas izolāciju savienošanai.

6. jautājums:
Sadalņu, drošinātāju, balstu spaiļu un palaišanas iekārtu prasības

Atsauce: Nolikuma 1. pielikuma “Tehniskā specifikācija” 1. un 2. iepirkuma daļas sadaļas “DARBA UZDEVUMA 2. DAĻA (darba uzdevuma mainīgā daļa)” pozīcijas:

- “Kabeļu sadalnes K3-20-005 nomaiņa ar pamatni P3 (ieskaitot materiālu izmaksas)”;

- “Apgaismojuma balsta drošinātāju spaiļu komplekta remonts”;

- “Uzskaites un palaišanas punktu remonti, nomainot palaišanas iekārtas”.
Darbu apjomu pozīcijā “Kabeļu sadalnes K3-20-005 nomaiņa ar pamatni P3 (ieskaitot materiālu izmaksas)” nav viennozīmīgi identificējams sadalnes apzīmējums. Savukārt pārējās minētās pozīcijas nenosaka dažādiem drošinātāju nomināliem piemērojamās vienības cenas, vienā spaiļu komplekta remonta vienībā ietilpstošo darbu un materiālu apjomu, kā arī nomaināmās palaišanas iekārtas veidu un konfigurāciju.

Lūdzam precizēt:

1. vai darbu apjomu pozīcijā “Kabeļu sadalnes K3-20-005 nomaiņa ar pamatni P3 (ieskaitot materiālu izmaksas)” sadalnes apzīmējums “K3-20-005” ir norādīts korekti. Ja ar minēto apzīmējumu paredzēta sadalne K3-005 ar pamatni P3, lūdzam to apstiprināt; ja paredzēta cita sadalnes konfigurācija, lūdzam norādīt tās precīzu apzīmējumu;

2. kāds darbu un materiālu apjoms ietilpst vienā darbu apjomu pozīcijas “Apgaismojuma balsta drošinātāju spaiļu komplekta remonts” vienībā un vai pilna spaiļu komplekta nomaiņa, ja tā nepieciešama, tiek apmaksāta šīs pašas pozīcijas ietvaros;

3. kāda konkrēta iekārta vai iekārtu veids darbu apjomu pozīcijā “Uzskaites un palaišanas punktu remonti, nomainot palaišanas iekārtas” ir saprotams ar jēdzienu “palaišanas iekārta”, kāda ir vienas nomaiņas paredzētā konfigurācija un vai viena attiecīgās pozīcijas vienības cena piemērojama visām objektos izmantotajām konfigurācijām.

Atbilde:

Paskaidrojam, ka Konkursa nolikuma 1. pielikuma “Tehniskā specifikācija” 1. un 2. iepirkuma daļas sadaļas “DARBA UZDEVUMA 2. DAĻA (darba uzdevuma mainīgā daļa)” pozīcijā “Kabeļu sadalnes K3-20-005 nomaiņa ar pamatni P3 (ieskaitot materiālu izmaksas)” kabeļu sadalnes K3-20-005 apzīmējums norādīts korekti un norāda uz kabeļu sadalni ar gabarītu K3 un NH-00 5gab. drošinātāju līstēm (vai ekvivalentu).

Konkursa nolikuma 1. pielikuma “Tehniskā specifikācija” 1. un 2. iepirkuma daļas sadaļas “DARBA UZDEVUMA 2. DAĻA (darba uzdevuma mainīgā daļa)” pozīcijā “Apgaismojuma balsta drošinātāju spaiļu komplekta remonts” ietilpst automātiskais slēdzis 1P C6A un nozarošanas spaiļu komplekts 4xCu Al 1.5-25/10-35mm² SV15 (vai ekvivalents). Pretendentam piedāvājumā jāparedz pilns materiālu un darbu komplekts, lai nomainītu vai veiktu remontu esošajām iekārtām.
Konkursa nolikuma 1. pielikuma “Tehniskā specifikācija” 1. un 2. iepirkuma daļas sadaļas “DARBA UZDEVUMA 2. DAĻA (darba uzdevuma mainīgā daļa)” pozīcijā “Uzskaites un palaišanas punktu remonti, nomainot palaišanas iekārtas” ar palaišanas iekārtu domāts magnētiskais kontaktors CL07A300MN (vai ekvivalents). Pretendentam piedāvājumā jāparedz pilns materiālu un darbu komplekts, lai nomainītu vai veiktu remontu esošajām iekārtām.
7. jautājums:

Papildu materiālu izmaksas un rīcība ar demontētajiem materiāliem

Atsauce: Nolikuma 2.2.3. un 5.2.2. apakšpunkts; Nolikuma 1. pielikuma “Tehniskā specifikācija” 1. un 2. iepirkuma daļas sadaļas “DARBA UZDEVUMA 2. DAĻA (darba uzdevuma mainīgā daļa)”; Nolikuma 2. pielikuma “Līgums” 1.1. un 2.2. apakšpunkts.
Atsevišķu darbu izpildes laikā nepieciešamie papildu materiāli vai savietojamības elementi var būt identificējami tikai pēc esošās infrastruktūras faktiskās konfigurācijas pārbaudes. Iepirkuma dokumentācijā nav viennozīmīgi noteikts, vai šādu materiālu izmaksas uzskatāmas par iekļautām attiecīgās darbu apjomu pozīcijas vienības cenā vai apmaksājamas atsevišķi. Tāpat nav noteikta rīcība ar darbu izpildes laikā demontētajiem materiāliem un iekārtām, izņemot izlietotās spuldzes, kuru utilizācijas pienākums iepirkuma dokumentācijā ir noteikts atsevišķi.

Lūdzam precizēt:

1. vai papildu materiāli un savietojamības elementi, kuru nepieciešamību objektīvi iespējams konstatēt tikai pēc esošās infrastruktūras faktiskās konfigurācijas pārbaudes, uzskatāmi par iekļautiem attiecīgās darbu apjomu pozīcijas vienības cenā vai tiks apmaksāti atsevišķi, un uz kāda pamata tiks noteikta to cena;

2. kāda rīcība paredzēta ar darbu izpildes laikā demontētajiem materiāliem un iekārtām, izņemot izlietotās spuldzes, kuru utilizācijas pienākums noteikts Nolikuma 1. pielikuma “Tehniskā specifikācija” attiecīgo iepirkuma daļu darba uzdevuma 1. daļā; vai pārējie demontētie materiāli un iekārtas nododami Pasūtītājam vai apsaimniekojami darbu izpildītāja spēkiem un vai ar to saistītās izmaksas jāiekļauj attiecīgās darbu apjomu pozīcijas vienības cenā.
Atbilde:

Paskaidrojam, ka pretendentam ir jāparedz visas izmaksas, kas ir saistītas ar tehniskajā specifikācijā norādīto darbu kvalitatīvu izpildi. 
Darbu izpildes laikā demontēto materiālu un iekārtu, tajā skaitā izlietoto spuldžu, utilizācija jāveic pakalpojuma sniedzējam.
8. jautājums:

Materiālu saskaņošanas un garantijas nosacījumi

Atsauce: Nolikuma 2.1.5. apakšpunkts; Nolikuma 2. pielikuma “Līgums” 3.1.2. un 6.1.–6.3. punkts.

Nolikums nosaka ekvivalentas produkcijas atbilstības pierādīšanas kārtību piedāvājuma iesniegšanas laikā, taču nav noteikts, vai līguma izpildes laikā pirms uzstādīšanas ar Pasūtītāju jāsaskaņo materiāli, kuru konkrēts ražotājs vai modelis iepirkuma dokumentācijā nav norādīts. Līgumā nav noteikts arī konkrēts piegādātajiem un uzstādītajiem materiāliem un iekārtām piemērojamais garantijas termiņš.

Lūdzam precizēt:

1. vai darba uzdevuma 2. daļas darbu apjomu pozīcijās izmantojamie materiāli un iekārtas, kuru konkrēts ražotājs vai modelis iepirkuma dokumentācijā nav noteikts, pirms to uzstādīšanas rakstiski jāsaskaņo ar Pasūtītāju un, ja jā, kādi dokumenti jāiesniedz saskaņošanai un kādā termiņā Pasūtītājs sniegs saskaņojumu;

2. kāds garantijas termiņš piemērojams darba uzdevuma 2. daļas ietvaros piegādātajiem un uzstādītajiem materiāliem un iekārtām, no kura brīža tas tiek skaitīts un vai garantijas saistības saglabājas arī pēc Līguma darbības termiņa beigām.
Atbilde:

Paskaidrojam, ka Konkursa nolikuma 1. pielikuma “Tehniskā specifikācija” 1. un 2. iepirkuma daļas sadaļas “DARBA UZDEVUMA 2. DAĻA (darba uzdevuma mainīgā daļa)” darbu apjomu pozīcijās izmantojamiem materiāliem un iekārtām, kurām konkrēts ražotājs vai modelis iepirkuma dokumentācijā nav noteikts, jāatbilst tehniskās specifikācijas prasībām. Konkrēto materiālu un iekārtu ražotājs un modelis pirms uzstādīšanas nav jāsaskaņo.

Darbu izpildē uzstādītajām iekārtām un izmantotajiem materiāliem garantijas termiņš tiek noteikts saskaņā ar konkrētās preces ražotāja norādīto un atbilstoši normatīvo aktu prasībām. Garantijas termiņš tiek skaitīts no darbu pabeigšanas, ko apliecina abpusēji parakstīts darbu pieņemšanas - nodošanas akts.

9. jautājums:

Līdzvērtīgas pieredzes vērtēšana

Atsauce: Nolikuma 5.1.4.1. apakšpunkts.

Nolikuma 5.1.4.1. apakšpunktā noteikts, ka par līdzvērtīgu būvspeciālista pieredzi uzskatāma pieredze tāda līguma izpildē, kura ietvaros veikta ielas apgaismojuma tīklu uzturēšana un ievērotas attiecīgajai iepirkuma daļai noteiktās prasības par apkalpojamo tīklu kopgarumu un gaismas punktu skaitu. Tomēr nav viennozīmīgi noteikts, vai prasībai atbilst pieredze, kas iegūta plašāka ārējo elektroapgādes tīklu ekspluatācijas un uzturēšanas līguma izpildē, ja tā faktiskajā darbu apjomā ietilpusi arī ielu apgaismojuma tīklu uzturēšana.

Lūdzam precizēt:

1. vai par līdzvērtīgu būvspeciālista pieredzi tiks atzīta dokumentāri pierādāma pieredze, kas iegūta plašāka ārējo elektroapgādes tīklu ekspluatācijas un uzturēšanas līguma izpildē, ja attiecīgā līguma faktiskajā darbu apjomā ietilpusi arī ielu apgaismojuma tīklu infrastruktūras, tostarp balstu, gaisvadu un kabeļu līniju, pieslēgumu, aizsardzības un komutācijas elementu, uzturēšana, būvspeciālists ir vadījis attiecīgos darbus un pieredze atbilst Nolikuma 5.1.4.1. apakšpunktā noteiktajām prasībām par apkalpojamo tīklu kopgarumu un gaismas punktu skaitu, neatkarīgi no līguma nosaukuma, būvspeciālista darba devēja pamatdarbības jomas vai līgumā izmantotā pakalpojuma apzīmējuma.
Atbilde:

Paskaidrojam, ka, pamatojoties uz Konkursa nolikuma 5.1.4.1. apakšpunktā norādīto, par atbilstošu būvspeciālista pieredzi elektroietaišu izbūves darbu vadīšanā un būvuzraudzībā (līdz 1 kV) tiks uzskatīta būvspeciālista pieredze iepirkuma daļai, kurā tiek iesniegts piedāvājums, kas atbilst visiem 5.1.4.1. apakšpunktā noteiktajiem līdzvērtīgas pieredzes raksturlielumiem.
10. jautājums:

1. Kādu objektīvu tehnisku vai juridisku iemeslu dēļ Pasūtītājs ir noteicis prasību slēgt līgumu tieši ar SIA “Lucidus”?
2. Vai SIA “Lucidus” ir vienīgais komersants, kam ir tiesības nodrošināt piekļuvi konkrētajai Citylight sistēmai un tās serverim? Ja jā, lūdzam norādīt šādas ekskluzivitātes tiesisko vai tehnisko pamatojumu.
3. Ja SIA “Lucidus” nav vienīgais tiesīgais pakalpojuma sniedzējs, vai Pretendents drīkst nodrošināt piekļuvi un ar vadības sistēmas uzturēšanu saistītos pakalpojumus, izmantojot citu komersantu, kas spēj nodrošināt tehniskajā specifikācijā noteikto funkcionalitāti un pakalpojuma nepārtrauktību?
4. Gadījumā, ja līguma slēgšana ar SIA “Lucidus” ir obligāta iepirkuma prasība, kā Pretendentam ir paredzēts sagatavot pamatotu finanšu piedāvājumu un uzņemties līgumsaistības, ja līdz piedāvājuma iesniegšanas termiņam nav iespējams saņemt no SIA “Lucidus” komerciālu piedāvājumu, līguma projektu vai citu informāciju par pakalpojuma sniegšanas nosacījumiem un izmaksām?
Atbilde:

Paskaidrojam, ka, kopš viedās ielu apgaismojuma sistēmas ieviešanas Valmierā, SIA “Lucidus” ir Valmieras pilsētas ielu apgaismojuma sistēmas servera uzturētājs. Līdz šim visi iepriekšējie pakalpojuma sniedzēji ir sadarbojušies ar šo kompāniju.

Konkursa nolikums neparedz, ka pretendentam jāslēdz līgums ar konkrētu sistēmas servera uzturētāju, lai nodrošinātu piekļuvi Valmieras pilsētas ielu apgaismojuma vadības sistēmai “Citylight”. Pretendents drīkst nodrošināt piekļuvi un ar vadības sistēmas uzturēšanu saistītos pakalpojumus, izmantojot citu komersantu, kas spēj nodrošināt tehniskajā specifikācijā noteikto funkcionalitāti un pakalpojuma nepārtrauktību.

Gatavojot piedāvājumu Konkursam VNP 2026/084AK “Ielu apgaismojuma tīklu Valmierā un Valmiermuižā uzturēšana”, pretendentiem jāņem vērā atbildēs sniegtie skaidrojumi.
Komisijas priekšsēdētājs

